**Par to, kā pārveidot pilsētas, lai tās sagatavotos klimata pārmaiņām,**

**Jaunajā katalogā ir parādīti inovatīvi Ziemeļvalstu un Baltijas valstu pilsētu risinājumi**

**2023. gada 13. jūnijs (Kopenhāgena, Dānija). Situācijā, kad pilsētas visā pasaulē cīnās ar neatliekamo vajadzību risināt klimata pārmaiņu problēmas un izveidot ilgtspējīgu pilsētvidi, ir izdots katalogs, kurā ir parādīti 12 nozīmīgi Ziemeļvalstu un Baltijas valstu pilsētu pilsētvides pārveidošanas piemēri. EIT Urban Mobility, Eiropas Inovāciju un tehnoloģiju institūta (EIT), ES struktūras iniciatīva, izveidoja šo iedvesmojošo inovatīvu risinājumu katalogu, lai piedāvātu pilsētām visā Eiropā vērtīgu ieskatu un iedvesmu, kā radikāli mainīt publiskās telpas izmantošanu, samazinot emisiju, uzlabojot gaisa kvalitāti un iesaistot iedzīvotājus.**

Šī [publikācija](https://pub.norden.org/nord2023-015/) ar nosaukumu **“Urban Climate Adaptation in the Nordics” (UCAN)** /“Pilsētu pielāgošana klimatam Ziemeļvalstīs”/ atspoguļo Ziemeļvalstu un Baltijas valstu pilsētu novatoriskos centienus un galvenos risinājumus tam, lai pilsētas publiskās telpas pārveidotu par zaļākām, ilgtspējīgākām un dzīvotspējīgākām. Ar mērķi pievērst pilsētu amatpersonu un pilsētplānotāju uzmanību katalogā iekļautie pētījumu gadījumi, kas ietver **Kopenhāgenu, Lielo Stokholmu, Helsinkus, Orhūsu, Helsingborgu, Rīgu, Viļņu un Tartu**, piedāvā dažādus pasākumus, ko pilsētās var veikt, lai stiprinātu savu noturību pret mainīgajiem klimatiskajiem apstākļiem, sākot no koku stādīšanas un ielu apzaļumošanas līdz pat ūdenstilpņu izbūvei un lietus ūdens apsaimniekošanas uzlabošanai, vienlaikus uzlabojot šo pilsētu iedzīvotāju dzīves kvalitāti.

No Kopenhāgenas nozīmīga laukuma un ielas Østerbro apkaimē iedomātā nākotnes pārplānojuma, kas ģeniāli apvieno lietus ūdens apsaimniekošanu, gājēju zonu un zaļās infrastruktūras ierīkošanu, līdz Nackas risinājumiem, kas efektīvi un ilgtspējīgi risina straujas urbanizācijas izaicinājumus, uzlabojot publiskās telpas, šis katalogs parāda ar piemēriem ilgtermiņa domāšanas un holistiskās pieejas spēku.

Turklāt katalogs izceļ šķietami nelielu iejaukšanos pārveidojošu potenciālu. Helsinku, Rīgas un Viļņas gadījumi pierāda ievērojamos rezultātus, pārkārtojot automašīnu stāvvietas, ienesot jaunas dzīves vēsmas pilsētu teritorijās, samazinot automašīnu satiksmi un veicinot aktīvo mobilitāti. Šādas veiklas iejaukšanās ir pierādījušas, ka tās var būt lielāku pārveidojumu katalizators, izraisot pozitīvu pārmaiņu vilni.  [Gadījumu izpēti skatīt šeit.](https://pub.norden.org/nord2023-015/case-studies.html)

Katalogā ir iekļauti arī **11 politiskie ieteikumi** par to, kā pilsētu pārvaldes var pārveidot publisko telpu tā, lai nodrošinātu pielāgošanos klimatam un mobilitāti bez fosilajām vielām, vienlaikus nodrošinot iedzīvotāju, īpaši jauniešu, iesaisti un atbalstu. Sekojot šiem ieteikumiem, pilsētas var virzīties uz ilgtspējīgu mobilitāti pilsētās un pielāgošanos klimatam, veicinot iedzīvotāju iesaistīšanos un saņemot guvumu no Eiropas iniciatīvu nodrošinātajām vadlīnijām.

**Anderss Bengtsons (Anders Bengtsson), Ziemeļu inovāciju centra (Innovation Hub North) vadītājs**: *“Mēs gribam sagaidīt daudz lielāku steidzamības apzināšanos no politiķu un pilsētplānotāju puses. Neatkarīgi no vides, sabiedrības veselības vai sociālās iekļaušanas perspektīvas Eiropas pilsētām ir jāmainās un jākļūst daudz ilgtspējīgākām, jo īpaši veidojot noturību pret mūsu strauji mainīgajiem klimatiskajiem apstākļiem. Pilsētas ir EIT Urban Mobility iniciatīvas darbības pamatā, un šajā katalogā ietvertie gadījumu pētījumi un politikas ieteikumi var palīdzēt tām šajās kritiski svarīgajās pārmaiņās.”*

**Anna Marija Grena (Anna Maria Gran), vecāka padomniece, Ziemeļu valstu klimata un gaisa darba grupas (NKL) koordinatore, Ziemeļu Ministru padome**: *“Ziemeļu Ministru padomes vīzija ir līdz 2030. gadam Ziemeļvalstu reģionu padarīt par ilgtspējīgāko un integrētāko reģionu pasaulē, kas ietver atbalstu klimata neitralitātes un pielāgošanās risinājumiem, kā arī dalības platformas nodrošināšanu pilsoniskajai sabiedrībai, jo īpaši bērniem un jauniešiem. EIT Urban Mobility iniciatīvas projekts Pilsētu pielāgošana klimatam Ziemeļvalstīs (Urban Climate Adaption in the Nordics) (UCAN) auglīgi veicina šī mērķa sasniegšanu, un mēs ceram, ka šis katalogs var radīt iedvesmu citām pilsētām Ziemeļvalstīs un visā Eiropā un palīdzēt tām, pārejot uz zaļo ekonomiku.”*

Atzīstot pilsoņu iesaistīšanās būtisko nozīmi, katalogā ir uzsvērta dažādu perspektīvu iekļaušana, īpašu uzmanību pievēršot jauniešiem. EIT Urban Mobility jaunā jauniešu iesaistes iniciatīva "Pārveidojiet savu ielu!" (“Transform your street!”) veiksmīgi ienes reālās dzīves izaicinājumus klasē, iedvesmojot jaunu pilsētu novatoru paaudzi. Iesaistot bērnus un jauniešus lēmumu pieņemšanas procesā, pilsētās var izveidot iekļaujošākas un ilgtspējīgākas publiskās telpas, kas atbilst visu sabiedrības locekļu vajadzībām.

PAMATS

Šo projektu ir līdzfinansējusi Ziemeļvalstu klimata un gaisa darba grupa (NKL) Ziemeļu Ministru padomes paspārnē. Ziemeļvalstu vīzija ir līdz 2030. gadam kļūt par ilgtspējīgāko un integrētāko reģionu pasaulē. Sadarbībai ar Ziemeļu Ministru padomi ir jāatbalsta šis mērķis. Šis projekts atbalsta vīziju par pāreju uz zaļo ekonomiku un Ziemeļvalstu risinājumiem klimata neitralitātes un pielāgošanās klimatam jomās. Kataloga skatīt šeit: <https://pub.norden.org/nord2023-015/>

**Par EIT Urban Mobility**

*EIT Urban Mobility,* [Eiropas Inovāciju un tehnoloģiju institūta (EIT)](https://eit.europa.eu/)*, Eiropas Savienības struktūras iniciatīva, kuras mērķis ir paātrināt risinājumus un pāreju uz lietotāju orientētu, integrētu un patiesi multimodālu transporta sistēmu. Būdama vadošā Eiropas inovāciju kopiena pilsētu mobilitātes jomā, EIT Urban Mobility strādā tā, lai izvairītos no sadrumstalotības, veicinot sadarbību starp pilsētām, nozari, akadēmiskajām aprindām, pētniecību un inovācijām, lai risinātu aktuālākās mobilitātes problēmas pilsētās. Izmantojot pilsētas kā dzīvās laboratorijas, tās nozares, pētniecības un universitāšu partneri demonstrēs, kā jaunās tehnoloģijas var darboties, lai risinātu reālas problēmas reālās pilsētās, transportējot cilvēkus, preces un atkritumus, izmantojot viedākus paņēmienus.*

**Sīkākais informācijai dodieties uz saiti** [www.eiturbanmobility.eu](http://www.eiturbanmobility.eu/).

**Sekojiet EIT Urban Mobility sociālajos tīklos:** Рисунок 1005876245Рисунок 644694155Рисунок 2073348092A picture containing drawing

Description automatically generated